ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru dezlipirea unui imobil - teren, situat în intravilanul Municipiului Lugoj, înscris în C.F. nr. 419414 Lugoj, nr. cadastral 419414**

Consiliul local al Municipiului Lugoj;

Având în vedere referatul nr. 16/48064/(RU)48065 din 14.05.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 86 din 14.05.2024 privind exprimarea acordului pentru dezlipirea unui imobil - teren, situat în intravilanul Municipiului Lugoj, înscris în C.F. nr. 419414 Lugoj, nr. cadastral 419414;

Luând în considerare raportul de specialitate nr. 16/48554/(RU)48555 din 15.05.2024 întocmit de Direcția urbanism-patrimoniu;

Luând în considerare avizul nr. 47 din 20.05.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de referatul Direcției urbanism-patrimoniu – Compartimentul urbanism și amenajarea teritoriului nr. 16/48022/(RU)48023 din 14.05.2024;

Luând în considerare documentația tehnică cadastrală în vederea dezlipirii imobilului cu nr. cad. 419414, în două loturi, întocmită de SERMAC CONSTRUCT&DESIGN S.R.L., înregistrată în evidențele instituției noastre sub nr. 16/46211 din 09.05.2024;

În conformitate cu art. 4 alin. (1) și art. 6 din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4), art. 24 alin. (1) şi (3), art. 25 alin. (2), art. 27 alin. (1) și art. 41 alin. (52) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

Văzând prevederile art. 18 lit. e), art. 67 alin. (1), art. 127 alin. (1), art. 129, art. 130 alin. (1) lit. a) și art. 153 alin. (4) din Regulamentul de recepţie şi înscriere în evidenţele de cadastru şi carte funciară, aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 555 și art. 888 din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), art. 136, art. 139 alin. (3) lit. g) și art. 354 din O.U.G. nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1. -** Se însușește documentația tehnică cadastrală în vederea dezlipirii imobilului cu nr. cad. 419414, în două loturi, întocmită de SERMAC CONSTRUCT&DESIGN S.R.L., anexă la prezenta hotărâre.

**Art.2.** - Se atestă apartenența la domeniul privat al municipiului Lugoj a terenului situat în intravilanul municipiului Lugoj, str. Bocșei, nr. 88, județul Timiș, în suprafață de 33278 m.p., înscris în C.F. nr. 419414 Lugoj, nr. cadastral 419414.

**Art.3.** - Se exprimă acordul pentru dezlipirea imobilului - teren, în suprafață totală de 33278 m.p., situat în intravilanul Municipiului Lugoj, str. Bocșei, nr. 88, județul Timiș, înscris în C.F. nr. 419414 Lugoj, nr. cadastral 419414, în două loturi distincte astfel:

1. LOT 1 - în suprafață de 25865 m.p., teren intravilan neîmprejmuit, categoria de folosință - neproductiv;

2. LOT 2 - în suprafață de 7413 m.p, teren intravilan neîmprejmuit, categoria de folosință - neproductiv.

**Art.4.** - Îndeplinirea prevederilor prezentei hotărâri se încredințează Direcției urbanism-patrimoniu și Direcției buget-cheltuieli.

**Art.5.** - Prezenta hotărâre se comunică:

- Instituției Prefectului, Județul Timiș;

- Primarului interimar al Municipiului Lugoj;

- Direcției administrație publică locală;

- Direcției urbanism-patrimoniu;

- Direcției buget-cheltuieli;

- Biroului de Cadastru și Publicitate Imobiliară;

- S.C. SERMAC CONSTRUCT&DESIGN S.R.L.;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 75 din 20.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 14 |
| 3. | Număr voturi pentru | 14 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |